ka en ka ka ka ka ka ka ka ka en en ka ka ka en ka ka ka ka ka ka ka ka ka ka ca es es ne en en ka en en en ka ka ka ru ka en ka ka en en en en en en en en en en en en en en en en ka en nl ka en en ka ka ka ka ka ka ka ka ka ka ka ka en en en en en pt en en en pt pt en en en en en en en en en
Date: May 25, 2015Author: litagora 1 Comment
სტიგ ლარსონი, მილენიუმის სერიის ავტორი (სერიის პირველი წიგნი – “გოგონა დრაკონის ტატუთი”),  2004 წელს 50 წლის ასაკში გულის შეტევით გარდაიცვალა. რამდენიმე კვირაში, ევა გაბრიელსონმა, რომელიც სტიგ ლარსონის პარტნიორი დაახლობით 30 წლის განმავლობაში იყო, ეს წერილი იპოვა. ლარსონმა ის 1977 წელს 22 წლის ასაკში, აფრიკაში გამგზავრებამდე დაწერა. წერილი კონვერტში მოათავსა, რომელსაც ზედ “გახსენით მხოლოდ ჩემი გარდაცვალების შემდეგ” დააწერა.
ადრე თუ გვიან, ყველაფერი მთავრდება. ერთ დღეს ყველაფერი სრულდება. ეს ალბათ ერთ-ერთი ყველაზე გასაოცარი რამაა, რაც ამ სამყაროს შესახებ ვიცით. ვარსკვლავები კვდებიან, გალაქტიკები კვდებიან, პლანეტები კვდებიან. ადამიანებიც კვდებიან. მორწმუნე არასდროს ვყოფილვარ, თუმცა იმ დღეს როდესაც ასტრონომიით დავინტერესდი, ყველანაირი შიში რაც კი სიკდვილთან დაკავშირებით გამაჩნდა, გამიქრა. მივხვდი, რომ სამყაროსთან შედარებით, ადამიანი, ერთი კონკრეტული ადამიანი… ძალიან პატარაა. თუმცა, ამ წერილის მიზანი რელიგიური, თუ ფილოსოფიური ლექცია არაა. ამ წერილს “დასამშვიდობებლად” ვწერ. ამ წამს ტელეფონზე გესაუბრე. ჯერ კიდევ მესმის შენი ხმა. წარმოგიდგენ… ლამაზი სურათია, ამ მოგონებას ბოლომდე შევინახავ. ამ მომენტში, ამ წერილს რომ კითხულობ, იცი რომ აღარ ვარ.
არის რაღაც რაც მინდა იცოდე. ვიცი რაც მელოდება აფრიკაში. ვგრძნობ, რომ ეს მოგზაურობა შეიძლება ჩემი სიკვდილის მიზეზი აღმოჩნდეს, მაგრამ ყველაფრის მიუხედავად ეს გამოცდილება უნდა მივიღო. უმოქმედობისთვის არ დავბადებულვარ. სხვანაირი ვარ. შესწორება: სხვანაირი ვიყავი… აფრიკაში მხოლოდ ჟურნალისტის რანგში არ მივდივარ, ეს უპირველეს ყოვლისა პოლიტიკური მისიაა და სწორედ ამიტომ ვფიქრობ, რომ ეს მოგზაურობა შეიძლება სიკვდილის მიზეზი გახდეს.
ახლა რომ გწერ, პირველი შემთხვევაა ზუსტად რომ ვიცი რისი თქმაც მსურს: მიყვარხარ, მიყვარხარ, მიყვარხარ, მიყვარხარ. მინდა რომ ეს იცოდე. მინდა იცოდე, რომ შენ ყველაზე მეტად მიყვარდი. მინდა ეს იცოდე და ამ ყველაფერს სერიოზულად ვამბობ. მინდა, გახსოვდე, მაგრამ არ მიგლოვო. თუ შენთვის მართლა ფასეული ვარ და ვიცი რომ ვარ, ალბათ ჩემი სიკვდილი ტკივილს მოგაყენებს. მაგრამ, თუ შენთვის ნამდვილად ღირებული ვარ, არ დაიტანჯო, არ მინდა. არ დამივიწყო, მაგრამ განაგრძე ცხოვრება. შენი ცხოვრებით იცხოვრე. დროთა განმავლობაში ტკივილი შესუსტდება, მიუხედავად იმისა, რომ ახლა ამის წარმოდგენა რთულია. მშვიდობა გქონოდეს ჩემო სიყვარულო; იცხოვრე, გიყვარდეს, გძულდეს და განაგრძე ბრძოლა…
ვიცი, ბევრი ცუდი თვისება მქონდა, თუმცა ალბათ კარგიც, ყოველშემთხვევაში ამის იმედი მაქვს. შენ, ევა, ჩემში ისეთი სიყვარული გააღვიძე, რომ ბოლომდე ვერცერთხელ გამოვხატე…
გასწორდი, წელში გაიმართე და თავი მაღლა გეკავოს. კარგი? შენ თავს მოუარე, ევა. ყავა დალიე. ყველაფერი დამთავრდა. მადლობა ერთად, ლამაზად გატარებული დროის გამო. ძალიან გამაბედნიერე. Adieu.
View all posts by litagora
Previous Previous post: მწერლების დილემა: დალევა-არდალევა, საკითხავი, აი, ეს არის
Next Next post: ორჰან ფამუქი: ლიტერატურა ბედნიერებაა
One thought on “სტიგ ლარსონი: ყველაფერი მთავრდება”
July 13, 2015 at 7:25 pm
მიყვარს წერილები და თანაც , ჭკვიანი ადამიანების წერილები .
კარგი ვინმე იყო ლარსონი .
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Enter your email address to follow this blog and receive notifications of new posts by email.
ყველაზე ნახვადი ბოლო 48 საათში
კასანდრა - ომი ქალის თვალთახედვით
15 სერიალი, რომელიც დაგავიწყდათ, ან ყურადღება არ მიაქციეთ
მურთაზ ჩიქოვანი | სტენდ-აფ კომედია
ჟოზე სარამაგუ: მწერალი, რომელიც ვატიკანს დაუპირისპირდა
2021 წლის ხუთი ყველაზე პოპულარული ვიდეო
ეჟენ დელაკრუას თავისუფლება მიუძღვება ხალხს | რატომ ვტყუვდებით?
პიერ პაოლო პაზოლინი - პოეტის სიკვდილი
Create a free website or blog at WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 224 other followers
Already have a WordPress.com account? Log in now.